smcproject/ml-wiki-sentences huggingface dataset:
സ്റ്റിർലിംഗ് പറയുന്നതനുസരിച്ച്, തന്റെ ജീവനെ ഭയന്ന് ബോട്ടിൽ നിന്ന് "വെടിവയ്പ്പ് കേൾക്കുന്നു" എന്ന് പറഞ്ഞുകൊണ്ട് ലത്തീഫ വാട്ട്‌സ്ആപ്പ് വഴി ആണ് കോൾ ചെയ്തത്.
കോളിന്റെ തെളിവുകൾ അമേരിക്കയിലെയും യുണൈറ്റഡ് കിംഗ്ഡത്തിലെയും അധികാരികൾക്ക് നൽകുകയും അവ റിപ്പോർട്ടർമാർക്ക് ലഭ്യമാക്കുകയും ചെയ്തു.
ഇന്ത്യൻ മഹാസമുദ്രത്തിലെ ആരോപണവിധേയമായ സ്ഥലത്ത് നിന്ന് വിളിക്കാൻ സാധാരണയായി ഒരു സാറ്റലൈറ്റ് ഫോൺ ആവശ്യമാണെന്ന് ഡെയ്‌ലി ബീസ്റ്റ് ചൂണ്ടിക്കാട്ടി.
നോസ്ട്രോമോ സാറ്റലൈറ്റ് ഫോൺ ഉപയോഗിച്ചിരുന്നതായി സ്ഥിരീകരിച്ചു.
2019 ഓഗസ്റ്റിൽ, ടീന ജൗഹിയനെൻ തന്റെ ഭാഗം ഓൺ‌ലൈൻ മാഗസിൻ ഇൻസൈഡറിന് വിവരിച്ചു.
പിടികൂടുന്നതിൽ എഫ്ബിഐയുടെ പങ്ക്
യുഎസ്എ ടുഡേയുടെ റിപ്പോർട്ടു പ്രകാരം , ഫെഡറൽ ബ്യൂറോ ഓഫ് ഇൻവെസ്റ്റിഗേഷൻ (എഫ്ബിഐ), “ശക്തനായ ദുബായ് നേതാവിന്റെ ഓഫീസിൽ നിന്നുള്ള അടിയന്തര സഹായ അപേക്ഷയ്ക്ക് മറുപടി നൽകികൊണ്ട്, അവളെ പിടികൂടുന്നതിന് ആവശ്യമായ സഹായം നൽകി.”
എന്നാൽ ഈ റിപ്പോർട്ടിനോട് പ്രതികരിക്കാൻ എഫ്ബിഐ വിസമ്മതിച്ചു.
അവലംബങ്ങൾ 1 2 ↑ ↑ ↑ ↑ 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ 1 2 ↑ ↑ Festgenommener Franzose soll Prinzessin zur Flucht verholfen haben , Tageblatt , 12 April 2018 (in German) ↑ Retraction of Red Notice by Interpol: Mutmaßlicher Prinzessinnen-Entführer wieder auf freiem Fuß , Tageblatt , 16 May 2018 (in German) ↑ ↑ 1 2 ↑ 1 2 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
സ്വാഭാവിക പ്രസവം ഇംഗ്ലീഷ് വിലാസം https://ml.wikipedia.org/wiki/Vaginal_delivery നോർമൽ വജൈനൽ ഡെലിവറി (NVD) എന്നറിയപ്പെടുന്ന യോനി വഴിയുള്ള സ്വാഭാവിക പ്രസവത്തിൻ്റെ ഘട്ടങ്ങൾ ഉപകരണത്തിൻ്റെ സഹായത്തോടെയുള്ള യോനി വഴിയുള്ള പ്രസവത്തിൽ ഒന്നായ വാക്വം അസിസ്റ്റഡ് ഡെലിവറി
സിസേറിയൻ ശാസ്ത്രക്രിയ വഴിയുള്ള പ്രസവത്തിൽ നിന്നു വ്യത്യസ്തമായി, സാധാരണ ഗതിയിൽ യോനി വഴിയുള്ള പ്രസവം ആണ് സ്വാഭാവിക പ്രസവം (ഇംഗ്ലീഷിൽ വജൈനൽ ഡെലിവറി) എന്ന് അറിയപ്പെടുന്നത്.
ഒരു ഫിസിഷ്യന്റേയോ മിഡ്വൈഫിന്റെയോ സഹായത്തോടെയുള്ള ആശുപത്രിയിലെ പ്രസവം , ഒരു മിഡ്‌വൈഫിന്റെ സഹായത്തോടെയുള്ള വീട്ടിലെ പ്രസവം അല്ലെങ്കിൽ ആരുടെയും സഹായം ഇല്ലാത്ത വീട്ടിലെ പ്രസവം എന്നിങ്ങനെയുള്ള ഏത് സന്ദർഭത്തിലും സ്വാഭാവിക പ്രസവം സംഭവിക്കാം.
ഫോർസെപ്‌സ് അല്ലെങ്കിൽ വാക്വം കപ്പ് പോലുള്ള ചില ഉപകരണങ്ങളുടെയോ അതുമല്ലെങ്കിൽ പ്രസവ പ്രക്രിയയ്ക്ക് തുടക്കമിടാൻ പ്രേരിപ്പിക്കുന്ന വ്യത്യസ്ത മരുന്നുകളുടെ സഹായത്തോടെയൊ സ്വാഭാവിക പ്രസവം നടത്താം.
ലോകമെമ്പാടുമുള്ള ഏറ്റവും സാധാരണമായ പ്രസവ രീതിയാണിത്.
സിസേറിയൻ (സി-സെക്ഷൻ) പ്രസവത്തേക്കാൾ രോഗബാധ , മരണനിരക്ക് എന്നിവ കുറഞ്ഞ പ്രസവ രീതിയായി ഇത് കണക്കാക്കപ്പെടുന്നു.
മെഡിക്കൽ ഇടപെടൽ ഉള്ള പ്രസവത്തിന് വിരുദ്ധമായി, മെഡിക്കൽ ഇടപെടൽ പ്രത്യേകിച്ച് അനസ്തെറ്റിക് മരുന്നുകളുടെ ഉപയോഗം, ചെറു ശസ്ത്രക്രിയയായ എപ്പിസോടോമികൾ, ഫോഴ്‌സ്‌പ്സ്, വെന്റൗസ് ഡെലിവറികൾ, സിസേറിയൻ എന്നിവ പോലുള്ള ശസ്ത്രക്രിയാ ഇടപെടലുകൾ കുറയ്ക്കുന്ന തരത്തിലുള്ള പ്രസവത്തെ സൂചിപ്പിക്കാൻ ചില രാജ്യങ്ങളിൽ നാച്ചുറൽ ചൈൾഡ്ബർത്ത് എന്ന പദം ഉപയോഗിക്കുന്നു.
ആദ്യകാലങ്ങളിൽ മിക്ക സ്ത്രീകളും അടിയന്തര വൈദ്യസഹായമില്ലാതെ വീട്ടിൽ ആയിരുന്നു പ്രസവിച്ചിരുന്നത്.
ശസ്ത്രക്രിയയോ ഫാർമസ്യൂട്ടിക്കൽ ഇടപെടലോ ഇല്ലാതെയുള്ള പ്രസവങ്ങളിൽ മാതൃമരണനിരക്ക് 100,000 ജനനങ്ങളിൽ 1,500 മരണങ്ങൾ ആയി കണക്കാക്കപ്പെട്ടിരിക്കുന്നു.
1900-കളിൽ യുണൈറ്റഡ് സ്റ്റേറ്റ്സിൽ, ആധുനിക മെഡിക്കൽ സാങ്കേതികവിദ്യകൾ അവതരിപ്പിക്കുന്നതിനും മെച്ചപ്പെടുത്തുന്നതിനും മുമ്പ്, 100,000 ജനനങ്ങളിൽ ഏകദേശം 700 (.7%) മാതൃമരണങ്ങൾ ഉണ്ടായിരുന്നു.
വ്യാവസായിക വിപ്ലവത്തിന്റെ തുടക്കത്തിൽ, തിരക്കേറിയ താമസസ്ഥലങ്ങളും വൃത്തികെട്ട ജീവിത സാഹചര്യങ്ങളും കാരണം വീട്ടിൽ പ്രസവിക്കുന്നത് കൂടുതൽ ബുദ്ധിമുട്ടായി മാറി.
1900 കളുടെ തുടക്കത്തിൽ ആശുപത്രികളുടെ എണ്ണം വർദ്ധിച്ചു, കൂടുതൽ സ്ത്രീകൾ പ്രസവത്തിന് ആശുപത്രിയിൽ പോകാൻ തുടങ്ങി.
1847-ൽ സ്കോട്ടിഷ് പ്രസവചികിത്സകനായ ജെയിംസ് യംഗ് സിംപ്സൺ പ്രസവസമയത്ത് ക്ലോറോഫോം അനസ്തെറ്റിക് ആയി അവതരിപ്പിച്ചതോടെയാണ് പ്രസവത്തിൽ മരുന്നുകളുടെ ഉപയോഗം ആരംഭിച്ചത്, എന്നാൽ അന്ന് അതിസമ്പന്നരും ശക്തരുമായ സ്ത്രീകൾക്ക് ( വിക്ടോറിയ രാജ്ഞിയെ പോലെ) മാത്രമേ അതു ലഭ്യമായിരുന്നുള്ളൂ.
യോനി വഴിയുള്ള സ്വാഭാവിക പ്രസവം സ്വയമേവയോ പ്രചോദിതമായോ ആകാം.
വൈദ്യ ശാസ്ത്രപരമായി സ്വാഭാവിക പ്രസവം പല പേരുകളിൽ നിർവ്വചിച്ചിട്ടുണ്ട്:
ഒരു ഗർഭിണിയായ സ്ത്രീക്ക് പ്രസവത്തിന് പ്രേരിപ്പിക്കുന്ന മരുന്നുകളോ വാക്വം എക്സ്ട്രാക്ഷൻ, അല്ലെങ്കിൽ സിസേറിയൻ എന്നിവ ഉൾപ്പടെയുള്ള സാങ്കേതിക വിദ്യകളോ ഉപയോഗിക്കാതെ പ്രസവിക്കുമ്പോൾ, അത് സ്പോൺറ്റെന്നിയസ് വജൈനൽ ഡെലിവറി (SVD) എന്ന പേരിൽ അറിയപ്പെടുന്നു.
പ്രസവം തുടങ്ങാൻ മരുന്നുകളോ മാനുവൽ ടെക്നിക്കുകളോ ഉപയോഗിക്കുന്ന ലേബർ ഇൻഡക്ഷൻ ഉൾപ്പെടുന്ന ഒരു പ്രസവമാണ് ഇൻഡ്യൂസ്ഡ് വജൈനൽ ഡെലിവറി .
ഒരു ഗർഭിണിയായ സ്ത്രീയുടെ യോനിയിലൂടെ കുഞ്ഞിനെ പുറത്തെടുക്കാൻ ഫോഴ്‌സ്‌പ്സ് അല്ലെങ്കിൽ വാക്വം എക്‌സ്‌ട്രാക്‌റ്റർ പോലുള്ള പ്രത്യേക ഉപകരണങ്ങൾ ഉപയോഗിക്കേണ്ടിവരുമ്പോൾ അത് അസിസ്റ്റഡ് വജൈനൽ ഡെലിവറി (AVD) അല്ലെങ്കിൽ ഇൻസ്ട്രുമെന്റൽ വജൈനൽ ഡെലിവറി എന്ന് അറിയപ്പെടുന്നു.
പ്രസവത്തിന്റെ രണ്ടാം ഘട്ടത്തിൽ ഗർഭധാരണം പുരോഗമിക്കാത്ത സാഹചര്യത്തിലാണ് ഇത് സാധാരണയായി നടത്തുന്നത്.
ഒരു ഹൃദ്രോഗി അനുഭവിച്ചേക്കാവുന്ന തള്ളലിന്റെ പ്രതികൂല ഫലങ്ങൾ ഒഴിവാക്കുക എന്ന ലക്ഷ്യത്തിലും ഇത് നടപ്പിലാക്കാം.
പ്രസവത്തെ സഹായിക്കുന്ന ഉപകരണങ്ങളുടെ ഉദാഹരണങ്ങളിൽ ഒബ്‌സ്ട്രറ്റിക്കൽ ഫോർസെപ്‌റ്റുകളും വാക്വം കപ്പ് ഉപകരണം ഉപയോഗിച്ചുള്ള വാക്വം എക്‌സ്‌ട്രാക്ഷൻ പോലെയുള്ളവയും ഉൾപ്പെടുന്നു.
മരുന്നിന്റെയോ സാങ്കേതികതയുടെയോ സഹായം ഉള്ളതും ഇല്ലാത്തതുമായ ഒരു സാധാരണ യോനിയിലൂടെയുള്ള പ്രസവം നോർമൽ വജൈനൽ ഡെലിവറി (NVD) എന്ന് അറിയപ്പെടുന്നു.
യോനി വഴി പ്രസവിക്കുന്നതിന്റെ പ്രയോജനങ്ങൾ അമ്മയ്ക്കുള്ള ആനുകൂല്യങ്ങൾ
അമ്മയ്ക്കുള്ള ആനുകൂല്യങ്ങളിൽ ഇവ ഉൾപ്പെടുന്നു ശസ്‌ത്രക്രിയ ഒഴിവാക്കുകയും സുഖം പ്രാപിക്കുന്ന സമയം വേഗത്തിലാവുകയും ഹോസ്പിറ്റൽ പ്രവേശനം കുറയുകയും ചെയ്യുന്നു മുലയൂട്ടലിന്റെ വേഗത്തിലുള്ള തുടക്കം പ്ലാസന്റ പ്രിവിയ ഉൾപ്പെടെയുള്ള ഭാവി ഗർഭ സങ്കീർണതകൾ കുറയുന്നു ശിശുക്കൾക്കുള്ള പ്രയോജനങ്ങൾ
ശിശുക്കൾക്കുള്ള പ്രയോജനങ്ങളിൽ ഇവ ഉൾപ്പെടുന്നു: യോനി വഴി പ്രസവിക്കുമ്പോൾ അമ്മയുടെ കുടലിൽ ഉള്ള ബാക്ടീരിയകളുമായി സമ്പർക്കം പുലർത്തുന്നതിലൂടെയാണ് ശിശുക്കളുടെ മൈക്രോബയോട്ട വികസിപ്പിക്കുക, അതേസമയം സിസേറിയൻ വഴി ജനിക്കുന്ന കുഞ്ഞുങ്ങളുടെ മൈക്രോബയോട്ടയിൽ ആശുപത്രി പരിസരവുമായി ബന്ധപ്പെട്ട കൂടുതൽ ബാക്ടീരിയകളുള്ളതായി തെളിവുകൾ സൂചിപ്പിക്കുന്നു.
ഇൻഫന്റ് റെസ്പിറേറ്ററി ഡിസ്ട്രസ് സിൻഡ്രോം, ട്രാൻസിയന്റ് ടാക്കിപ്നിയ ഓഫ് ദ ന്യൂ ബോൺ തുടങ്ങിയ ശ്വാസകോശ സംബന്ധിയായ അസുഖങ്ങളും NICU പ്രവേശനവും കുറയുന്നു മെച്ചപ്പെട്ട രോഗപ്രതിരോധ പ്രവർത്തനം, ഇത് ഒരുപക്ഷേ ജനനസമയത്ത് യോനിയിലെയും കുടലിലെയും ബാക്ടീരിയകളുമായുള്ള ശിശുവിന്റെ സമ്പർക്കം മൂലമാകാം യോനിയിലൂടെ പ്രസവിക്കുന്നതിന്റെ അപകടസാധ്യതകളും സങ്കീർണതകളും
ഗർഭപിണ്ഡത്തിന്റെ അസാധാരണമായ ഹൃദയമിടിപ്പ് അല്ലെങ്കിൽ പ്രസവസമയത്ത് ഗർഭപിണ്ഡത്തിന്റെ ഹൃദയമിടിപ്പ് മന്ദഗതിയിലായതു സൂചിപ്പിക്കുന്നത്, തലയുടെ കംപ്രഷൻ, കോഡ് കംപ്രഷൻ, ഹൈപ്പോക്സെമിയ അല്ലെങ്കിൽ വിളർച്ച എന്നിവയാണ്.
പല സ്ത്രീകളും സ്വാഭാവിക ജനനം വഴിയുള്ള ശാക്തീകരണത്തെ പരിഗണിക്കുകയും, ഇത് ജനന പ്രക്രിയയിൽ സ്ത്രീകൾക്ക് കൂടുതൽ നിയന്ത്രണം നൽകുന്നുവെന്നു വിശ്വസിക്കുകയും ചെയ്യുന്നു.
നവജാതശിശുക്കൾ ജനിച്ച് ആദ്യത്തെ രണ്ട് മണിക്കൂറുകളിൽ അമ്മയുമായി ബന്ധം സ്ഥാപിക്കാൻ അനുവദിക്കണമെന്ന് അവർ ശുപാർശ ചെയ്യുന്നു, ആ കാലഘട്ടത്തിൽ അവർ ആദ്യകാല ജീവിതത്തിന്റെ തുടർന്നുള്ള മണിക്കൂറുകളേക്കാൾ കൂടുതൽ ജാഗ്രത പുലർത്തുന്നു.
മെഡിക്കൽ ഇടപെടലിന്റെ വ്യാപനം
2021-ൽ ആഗോളതലത്തിൽ നടന്ന 80% ജനനങ്ങളും യോനിയിലൂടെയുള്ള പ്രസവങ്ങളാണ്, സബ്-സഹാറൻ ആഫ്രിക്കയിലെ 95% മുതൽ കരീബിയൻ പ്രദേശങ്ങളിൽ 45% വരെ നിരക്ക് വ്യത്യാസപ്പെടുന്നു.
ലോകാരോഗ്യ സംഘടനയുടെ റിപ്പോർട്ട് അടിസ്ഥാനപ്പെടുത്തിയുള്ള 2010 വരെയുള്ള കണക്കുകൾ പ്രകാരം ഇന്ത്യയിൽ സിസേറിയൻ പ്രസവങ്ങളുടെ വ്യാപനം 8.5 ശതമാണമാണ്.
2019-ൽ യുണൈറ്റഡ് സ്റ്റേറ്റ്സിലെ 70% ജനനങ്ങളും സ്വാഭാവിക പ്രസവങ്ങളായിരുന്നു.
2007-ൽ യുഎസിൽ: 93% അമ്മമാരും ഇലക്ട്രോണിക് ഗർഭപിണ്ഡ നിരീക്ഷണം ഉപയോഗിച്ചു; 63% എപ്പിഡ്യൂറലുകൾ ഉപയോഗിക്കുന്നു; 55% പേർക്ക് മെംബ്രെൻ റപ്ചർ സംഭവിച്ചു; ലേബർ പുരോഗതിയെ ഉത്തേജിപ്പിക്കുന്നതിനായി 53% പേർ ഓക്സിടോസിൻ സ്വീകരിച്ചു; കൂടാതെ 52% പേർക് എപ്പിസോടോമി ചെയ്തു.
ഇതും കാണുക പ്രസവ സ്ഥാനങ്ങൾ വീട്ടിലെ ജനനം പ്രസവത്തിൽ ഹിപ്നോതെറാപ്പി അവലംബം
റിക്കി കെജ് ഇംഗ്ലീഷ് വിലാസം https://ml.wikipedia.org/wiki/Ricky_Kej
നിരവധി ഗ്രാമി അവാർഡുകൾ നേടിയിട്ടുള്ള ഇന്ത്യൻ സംഗീത സംവിധായകനും പരിസ്ഥിതി പ്രവർത്തകനുമാണ് റിക്കി കെജ് (ജനനം 5 ഓഗസ്റ്റ് 1981).
ന്യൂയോർക്കിലെയും ജനീവയിലെയും ഐക്യരാഷ്ട്രസഭയുടെ ആസ്ഥാനം ഉൾപ്പെടെ 30-ലധികം രാജ്യങ്ങളിലെ വേദികളിൽ അദ്ദേഹം പരിപാടികൾ   അവതരിപ്പിച്ചിട്ടുണ്ട്.
ഭൂമി നശീകരണം, മരുഭൂകരണം , വരൾച്ച എന്നിവയുടെ വെല്ലുവിളികളെ കുറിച്ച് പൊതുജന അവബോധം വളർത്തുന്നതിനായി COP14-ൽ കെജിനെ UNCCD ലാൻഡ് അംബാസഡറായി തിരഞ്ഞെടുത്തു.
യുനെസ്കോ - എംജിഐഇപി "ഗ്ലോബൽ അംബാസഡർ ഫോർ കൈൻഡ്നസ്", യുണിസെഫ് സെലിബ്രിറ്റി സപ്പോർട്ടർ, എർത്ത് ഡേ നെറ്റ്‌വർക്കിന്റെ അംബാസഡർ എന്നിവയായും കെജ് പ്രവർത്തിക്കുന്നു.
2020-ൽ, ജിക്യു മാഗസിൻ കെജിനെ GQ ഹീറോ 2020 ആയി തിരഞ്ഞെടുത്തു.
2015-ൽ, 57-ാമത് വാർഷിക ഗ്രാമി അവാർഡുകളിൽ വിൻഡ്സ് ഓഫ് സംസാര എന്ന ആൽബത്തിന് അദ്ദേഹം ഗ്രാമി നേടി.
അദ്ദേഹത്തിന്റെ 14-ാമത്തെ സ്റ്റുഡിയോ ആൽബം പ്രൊജക്റ്റ്, 2014 ഓഗസ്റ്റിൽ യു.എസ്. ബിൽബോർഡ് ന്യൂ ഏജ് ആൽബങ്ങളുടെ ചാർട്ടിൽ ഒന്നാം സ്ഥാനത്തെത്തി, ഇന്ത്യൻ വംശജനായ ഒരാൾക്ക് ഈ നേട്ടം കരസ്ഥമാക്കുന്നത് ആദ്യമാണ്.
2014 ജൂലൈ മാസത്തിൽ സോൺ മ്യൂസിക് റിപ്പോർട്ടർ ടോപ്പ് 100 റേഡിയോ എയർപ്ലേ ചാർട്ടിൽ ഈ ആൽബം ഒന്നാം സ്ഥാനത്തെത്തി .
2016-ൽ ഗ്രാമി അവാർഡ് നേടിയ ഗ്രേസ് എന്ന ആൽബത്തിൽ കെജ് കീബോർഡുകൾ വായിച്ചു, 2016 ഗ്രാമി നോമിനേറ്റഡ് ആൽബമായ ലവ് ലാംഗ്വേജിൽ അദ്ദേഹം ഒരു ഗാനം ക്രമീകരിക്കുകയും രചിക്കുകയും ചെയ്തു, കൂടാതെ 2015 ഗ്രാമി നോമിനേറ്റഡ് ആൽബമായ അയഹുവാസ്ക ഡ്രീംസിൽ കീബോർഡുകൾ ക്രമീകരിക്കുകയും അവതരിപ്പിക്കുകയും ചെയ്തു.
അദ്ദേഹത്തിന്റെ ആൽബമായ ശാന്തി സംസാര വേൾഡ് മ്യൂസിക് ഫോർ എൻവയോൺമെന്റൽ കോൺഷ്യസ്നെസ് 2015 നവംബർ 30 ന് ഇന്ത്യൻ പ്രധാനമന്ത്രി നരേന്ദ്ര മോദിയും ഫ്രഞ്ച് പ്രസിഡന്റ് ഫ്രാങ്കോയിസ് ഹോളണ്ടും ചേർന്ന് 2015 ഐക്യരാഷ്ട്ര കാലാവസ്ഥാ വ്യതിയാന സമ്മേളനത്തിൽ പുറത്തിറക്കി.
ആരംഭിച്ചതിന് ശേഷമുള്ള മാസങ്ങളിൽ, റിപ്പബ്ലിക് ഓഫ് കിരിബത്തിയിൽ ഉൾപ്പെടെ,  പരിസ്ഥിതിയെക്കുറിച്ചും പരിസ്ഥിതി സംരക്ഷണത്തെക്കുറിച്ചും കെജ് വ്യാപകമായി സംസാരിച്ചു, അവിടെ അദ്ദേഹം മൂന്ന് തവണ മുൻ പ്രസിഡന്റ് അനോട്ട് ടോങ്ങുമായി അഭിമുഖം നടത്തുകയും സംഗീതം സൃഷ്ടിക്കുകയും ചെയ്തു.
റേഡിയോ, ടെലിവിഷൻ ജിംഗിളുകൾക്കായി 3,500-ലധികം പ്ലെയ്‌സ്‌മെന്റുകൾ കെജിന് ലഭിച്ചു.
2011 ഫെബ്രുവരി 17 ന് ധാക്കയിൽ നടന്ന 2011 ക്രിക്കറ്റ് ലോകകപ്പ് ഉദ്ഘാടന ചടങ്ങിന് അദ്ദേഹം സംഗീതം നൽകി.
2016 ഏപ്രിൽ 26-ന്, കെജ് ഇന്ത്യയിലെ ജയ്പൂരിലേക്ക് പോയി, അവിടെ സേവ് ദി ചിൽഡ്രന്റെ പുതിയ ആഗോള കാമ്പെയ്‌നായ എവരി ലാസ്റ്റ് ചൈൽഡിന്റെ ഗുഡ്‌വിൽ അംബാസഡറായി അദ്ദേഹത്തെ തിരഞ്ഞെടുത്തു.
2016 ജൂലൈ 18-ന്, ന്യൂയോർക്കിലെ യുഎൻ ആസ്ഥാനത്ത്, ആഗോള മാനുഷിക കലാകാരൻ എന്ന നിലയിൽ അദ്ദേഹത്തിന് എക്‌സലൻസ് ആൻഡ് ലീഡർഷിപ്പ് അവാർഡ് ലഭിച്ചു, കൂടാതെ ഐക്യരാഷ്ട്രസഭയുടെ ജനറൽ അസംബ്ലി ഹാളിൽ ശാന്തി സംസാരത്തിന്റെ ഭാഗങ്ങൾ തത്സമയം അവതരിപ്പിച്ചു.
ഐക്യരാഷ്ട്ര പൊതുസഭയിലെ തന്റെ പ്രകടനം കെജ് ഇങ്ങനെ ഉപസംഹരിച്ചു, "കാലാവസ്ഥാ വ്യതിയാനം യഥാർത്ഥമാണ്.. കാലാവസ്ഥാ വ്യതിയാനം മനുഷ്യ പ്രേരിതമാണ്. കാലാവസ്ഥാ വ്യതിയാനം നമ്മെയെല്ലാം ബാധിക്കുന്നു.. നമ്മുടെ പ്രവർത്തനങ്ങൾ ലോകത്തിന്റെ മറുവശത്തുള്ള രാജ്യങ്ങളെ ബാധിക്കുന്നു."
2018-ൽ, "റിയൽ ലീഡേഴ്‌സ് 100 ലിസ്റ്റിൽ" കെജ് ഇടംപിടിച്ചു. 'ഭാവിയെ പ്രചോദിപ്പിക്കുന്ന' നേതാക്കളുടെ ഈ ലിസ്റ്റ് ക്യൂറേറ്റ് ചെയ്യുന്നത് റിയൽ ലീഡേഴ്സ് (ഐക്യരാഷ്ട്രസഭയിൽ ഒപ്പിട്ടത്) ആണ്.
ഇതിൽ ഇന്ത്യയിൽ നിന്നുള്ള ഏക പ്രതിനിധിയായിരുന്നു അദ്ദേഹം.
2018 മെയ് മാസത്തിൽ, "മികച്ച സംഗീതവും മാനുഷികവുമായ നേട്ടങ്ങൾക്ക്" ഹൗസ് ഓഫ് കോമൺസ് ഓഫ് കാനഡ കെജിനെ ആദരിച്ചു.
സുസ്ഥിര വികസന ലക്ഷ്യങ്ങളുമായി (SDGs) കുട്ടികളെ പരിചയപ്പെടുത്താനുള്ള തന്റെ ശ്രമത്തിൽ, 17 SDG-കളെ അടിസ്ഥാനമാക്കി മൈ എർത്ത് സോങ്ങ്സ് - 27 കുട്ടികളുടെ റൈമുകൾ അദ്ദേഹം സൃഷ്ടിച്ചു.
യുണിസെഫ് പുറത്തിറക്കിയ ഈ ഗാനങ്ങൾ അഞ്ച് ദശലക്ഷത്തിലധികം പാഠപുസ്തകങ്ങളിൽ (ഇംഗ്ലീഷ്, ഹിന്ദി , കന്നഡ ഭാഷകൾ) പ്രസിദ്ധീകരിച്ചിട്ടുണ്ട്.
2020-ൽ, കെജ് തന്റെ സംഗീതം, ജീവിതശൈലി, പ്രവർത്തനം എന്നിവയിലൂടെ നമ്മുടെ ഗ്രഹത്തെ മെച്ചപ്പെടുത്താൻ തന്റെ കഴിവ് ഉപയോഗിച്ചതിന്റെ പേരിൽ GQ ഹീറോസിൽ ഫീച്ചർ ചെയ്യപ്പെട്ടു.
ഒരു സംഗീതജ്ഞനെന്ന നിലയിലുള്ള അദ്ദേഹത്തിന്റെ ജീവിതവും യാത്രയും ഇപ്പോൾ ഐസിഎസ്ഇ സിലബസ് ഇംഗ്ലീഷ് പാഠപുസ്തകങ്ങളുടെ ഭാഗമായി ഇന്ത്യയിലെ ഏഴാം ക്ലാസ് കുട്ടികളെ പഠിപ്പിക്കുന്നു.
നാഷണൽ ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് സ്റ്റഡീസിലെ (ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ) പ്രൊഫസർ കൂടിയാണ് കെജ്.
1981 ഓഗസ്റ്റ് 5 ന് നോർത്ത് കരോലിനയിലാണ് റിക്കി കെജ് ജനിച്ചത്.
പകുതി പഞ്ചാബി, പകുതി മാർവാരി ആയ കെജ് എട്ട് വയസ്സുള്ളപ്പോൾ ഇന്ത്യയിലെ ബാംഗ്ലൂരിലേക്ക് താമസം മാറ്റി.
ബാംഗ്ലൂരിലെ ബിഷപ്പ് കോട്ടൺ ബോയ്സ് സ്കൂളിൽ സ്കൂൾ വിദ്യാഭ്യാസവും തുടർന്ന് ബാംഗ്ലൂരിലെ ഓക്സ്ഫോർഡ് ഡെന്റൽ കോളേജിൽ നിന്ന് ദന്തചികിത്സ ബിരുദവും പൂർത്തിയാക്കി.
ദന്തചികിത്സയാണ് പഠിച്ചതെങ്കിലും അദ്ദേഹംആ രംഗത്ത് തുടരുന്നതിന് പകരം സംഗീതത്തിൽ ഒരു കരിയർ തിരഞ്ഞെടുത്തു.
യൂണിവേഴ്സിറ്റിയിൽ പഠിക്കുമ്പോൾ അദ്ദേഹം ഒരു പുരോഗമന റോക്ക് ബാൻഡിൽ ചേർന്നു.
അത് തനിക്ക് സംഗീതത്തോട് നല്ല അടിത്തറയും എക്സ്പോഷറും നൽകിയെന്ന് അദ്ദേഹം പറയുന്നു.
തന്റെ മകന്റെ കലാപരമായ ജീനുകൾ അഭിനേതാവും ഒളിമ്പിക് സൈക്ലിസ്റ്റും സ്വാതന്ത്ര്യ സമര സേനാനിയുമായ ജാനകി ദാസിൽ നിന്ന് പാരമ്പര്യമായി ലഭിച്ചതാണെന്ന് കെജിന്റെ അമ്മ പമ്മി കെജ് നേരത്തെ ഒരു അഭിമുഖത്തിൽ അഭിപ്രായപ്പെട്ടിരുന്നു.
കെജ് തന്റെ ദന്തചികിത്സാ ബിരുദത്തെ ഒരു ഇതര തൊഴിൽ ഓപ്ഷനായി കാണുന്നില്ല.
എല്ലാ തൊഴിലിലും ഉയർച്ച താഴ്ചകൾ ഉണ്ടെന്നും ഒരു ബാക്കപ്പ് കരിയറിന്റെ യഥാർത്ഥ ആവശ്യമില്ലെന്നും അദ്ദേഹം കുറിക്കുന്നു.
സംഗീത ജീവിതം പിന്തുടരാനുള്ള തന്റെ തീരുമാനം മാതാപിതാക്കൾക്ക് അംഗീകരിക്കാൻ എളുപ്പമല്ലെന്ന് അദ്ദേഹം വെളിപ്പെടുത്തി.
സംഗീത ജീവിതം തുടക്കം
ബെംഗളൂരു ആസ്ഥാനമായുള്ള പുരോഗമന റോക്ക് ബാൻഡായ ഏഞ്ചൽ ഡസ്റ്റിലെ കീബോർഡിസ്റ്റായിട്ടാണ് കെജ് തന്റെ കരിയർ ആരംഭിച്ചത്.
ബാൻഡിൽ രണ്ട് വർഷത്തോളം അദ്ദേഹം ഒരു മുഴുവൻ സമയ സംഗീതസംവിധായകനായി മാറുകയും 2003-ൽ സ്വന്തം സ്റ്റുഡിയോയായ റാവോലൂഷൻ സ്ഥാപിക്കുകയും ചെയ്തു.
മൂവായിരത്തിലധികം പരസ്യ ജിംഗിളുകൾക്കും കന്നഡ സിനിമകൾക്കും അദ്ദേഹം സംഗീതം നൽകി.
കെജ് ഒരു സ്വയം പഠിച്ച സംഗീതജ്ഞനാണ്, എന്നാൽ ശാസ്ത്രീയ സംഗീതം അറിയാത്തത് ഒരു വൈകല്യമായി സ്വയം കരുതിയതിനാൽ അദ്ദേഹം 24-ാം വയസ്സിൽ ശാസ്ത്രീയ സംഗീതം പഠിച്ചു.
ശാന്തി ഓർക്കസ്ട്ര
കെജ് 17 സ്റ്റുഡിയോ ആൽബങ്ങൾ പുറത്തിറക്കിയിട്ടുണ്ട്, അവയിൽ ഭൂരിഭാഗവും മാതൃരാജ്യമായ ഇന്ത്യയിൽ അല്ല, യുഎസിൽ പുറത്തിറക്കിയവയാണ്.
ഇന്ത്യയിലെ മോശം സംഗീതസംസ്കാരവും രാജ്യത്തെ ഹിന്ദി ചലച്ചിത്ര സംഗീത വ്യവസായത്തിന്റെ പ്രബലമായ സാന്നിധ്യവുമാണ് ഇതിന് കാരണമെന്ന് അദ്ദേഹം അഭിപ്രായപ്പെടുന്നു.
കെജിന്റെ 13-ാമത്തെ സ്റ്റുഡിയോ ആൽബമായ ശാന്തി ഓർക്കസ്ട്ര 2013 ജൂലൈ 9 -ന് പുറത്തിറങ്ങി.
ഈ ആൽബം 2013 നവംബറിൽ സോൺ മ്യൂസിക് റിപ്പോർട്ടർ ടോപ്പ് 100 റേഡിയോ എയർപ്ലേ ചാർട്ടിൽ 3-ആം സ്ഥാനത്തെത്തി, 2013-ലെ സോൺ മ്യൂസിക് റിപ്പോർട്ടർ ടോപ്പ് 100 എയർപ്ലേ ചാർട്ടിൽ 37-ആം സ്ഥാനവും ലഭിച്ചു.
ഈ ആൽബം 2013-ലെ സോൺ മ്യൂസിക് റിപ്പോർട്ടർ മ്യൂസിക് അവാർഡിന് നാമനിർദ്ദേശം ചെയ്യപ്പെട്ടു കൂടാതെ ആൽബത്തിലെ "ഫോർഎവർ" എന്ന ട്രാക്ക് അതേ വർഷം തന്നെ ഹോളിവുഡ് മ്യൂസിക് ഇൻ മീഡിയ (HMMA) അവാർഡിനും നാമനിർദ്ദേശം ചെയ്യപ്പെട്ടു.
2 യുണൈറ്റ് ആൾ
ഗാസയിലെ ഫലസ്തീനികൾക്കുള്ള അടിയന്തര മാനുഷിക സഹായം ലക്ഷ്യമിട്ട് പീറ്റർ ഗബ്രിയേലിനൊപ്പം കെജ് 2 യുണൈറ്റ് ഓൾ എന്ന ആൽബം നിർമ്മിച്ചു.
ഇംഗ്ലീഷ് റോക്ക് ബാൻഡ് പോലീസിൽ നിന്നുള്ള ഡ്രമ്മർ സ്റ്റുവർട്ട് കോപ്‌ലാൻഡ്, ഇംഗ്ലീഷ് റോക്ക് ബാൻഡ് ഡെഫ് ലെപ്പാർഡിന്റെ ഡ്രമ്മർ റിക്ക് അലൻ, അമേരിക്കൻ റോക്ക് ബാൻഡ് സിസ്റ്റം ഓഫ് എ ഡൗൺ ഫ്രണ്ട്മാൻ സെർജ് ടാങ്കിയൻ, ഗ്രാമി അവാർഡ് നേടിയ ഓപ്പറ ഗായിക സാഷാ കുക്ക് എന്നിവരും ആൽബത്തിൽ സഹകരിച്ചു.
ശാന്തി സംസാര
2015 നവംബർ 30-ന് അദ്ദേഹത്തിന്റെ ആൽബം ശാന്തി സംസാര - വേൾഡ് മ്യൂസിക് ഫോർഎൻവയോൺമെന്റൽ കോൺഷ്യസ്നസ്, COP 21, 2015 ലെ ഐക്യരാഷ്ട്ര കാലാവസ്ഥാ വ്യതിയാന സമ്മേളനത്തിൽ ഇന്ത്യൻ പ്രധാനമന്ത്രി നരേന്ദ്ര മോദി പുറത്തിറക്കി.
സിഡിയുടെ പകർപ്പ് പ്രധാനമന്ത്രി നേരിട്ട് ഫ്രഞ്ച് പ്രസിഡന്റ് ഫ്രാൻസ്വാ ഒലാന്ദിന് സമ്മാനിച്ചു.
യുഎൻ സെക്രട്ടറി ജനറൽ ബാൻ കി മൂണിനും ലോക നേതാക്കളുടെ സമ്മേളനത്തിനുമായി ആൽബത്തിലെ സംഗീതം ഉൾക്കൊള്ളുന്ന ഒരു വീഡിയോയും പ്ലേ ചെയ്തു.
ഗ്രാമി പുരസ്കാരത്തിന് ശേഷം പ്രധാനമന്ത്രി മോദി കെജുമായി നടത്തിയ കൂടിക്കാഴ്ചയിൽ ചർച്ച ചെയ്ത നിരവധി പ്രോജക്ടുകളിൽ ഒന്നായിരുന്നു ഈ ആൽബം.
പരിസ്ഥിതിയോടുള്ള മോദിയുടെ ഉത്കണ്ഠയിൽ പ്രചോദനം ഉൾക്കൊണ്ട കെജ്, പരിസ്ഥിതി ബോധത്തിന്റെ സന്ദേശം പ്രകടിപ്പിക്കുന്നതിനായി പ്രത്യേകമായി ഒരു പദ്ധതി വികസിപ്പിക്കാൻ തീരുമാനിച്ചു.
പൂർത്തിയായപ്പോൾ, ലോകമെമ്പാടുമുള്ള 300-ലധികം അഭിനേതാക്കളും കലാകാരന്മാരും സംഗീതജ്ഞരും ആൽബത്തിന്റെ 24 ട്രാക്കുകളും നാല് മ്യൂസിക് വീഡിയോകളും നിർമ്മിക്കുന്നതിന് സംഭാവന നൽകിയിട്ടുണ്ട്.
ഇതിൽ ഉൾപ്പെടുന്നവ: ഇന്ത്യൻ സംഗീതജ്ഞരായ വിശ്വ മോഹൻ ഭട്ടും പ്രശസ്ത ബോളിവുഡ് നടൻ അമിതാഭ് ബച്ചനും അമേരിക്കൻ ഗായകനും ഗാനരചയിതാവുമായ ഗാരി നിക്കോൾസൺ സ്റ്റുവർട്ട് കോപ്ലാൻഡ് പാറ്റി ഓസ്റ്റിൻ ബ്രൂണോ മാർസിൽ നിന്നുള്ള ഫിലിപ്പ് ലോറൻസ് സ്ഥിരം സഹകാരി വൗട്ടർ കെല്ലർമാൻ റോയൽ ഫിൽഹാർമോണിക് ഓർക്കസ്ട്ര ക്രിസ്റ്റഫർ ടിൻ ഡാർലിൻ കോൾഡൻഹോവൻ പീറ്റർ യാരോ ലേഡിസ്മിത്ത് ബ്ലാക്ക് മാംബാസോ സോവെറ്റോ ഗോസ്പൽ ഗായകസംഘം ഷെറാബ് ലിംഗിലെ സന്യാസിമാർ കനേഡിയൻ ഗായകൻ ജെന്നിഫർ ഗസോയ് "സിംഗിംഗ് നൺ ഓഫ് നേപ്പാൾ" അനി ചോയിങ് ദ്രോൽമ ചൈനീസ് സിതർ വിർച്യുസോ മെയ് ഹാൻ തായ്‌വാനീസ് എർഹു കളിക്കാരൻ ലാൻ തുങ് അസെറി ഗായിക ഇൽഹാമ ഗാസിമോവ വിയറ്റ്നാം, കൊറിയ, സെനഗൽ എന്നിവിടങ്ങളിൽ നിന്നുള്ള കലാകാരന്മാരും സോളോയിസ്റ്റുകളും ഫ്രാൻസെസ് ഫിഷർ, റോസന്ന ആർക്വെറ്റ്, ലിൻഡ്സെ വാഗ്നർ എന്നിവരുടെ ശബ്ദവും ജാപ്പനീസ് പ്രധാനമന്ത്രി ഷിൻസോ അബെയുടെ ഒരു പ്രത്യേക സന്ദേശവും
2015 ഡിസംബർ 23-ന്, ഇന്ത്യയുടെ രാഷ്ട്രപതി പ്രണബ് മുഖർജി പുല്ലാങ്കുഴൽ വിദഗ്ധൻ വൂട്ടർ കെല്ലർമാനും ബിഷപ്പ് കോട്ടൺ ബോയ്സ് സ്കൂളിലെ നൂറിലധികം വിദ്യാർത്ഥികളും ഉൾപ്പെടുന്ന പ്രത്യേക ക്രമീകരണത്തിൽ ശാന്തി സംസാരത്തിലെ ഒരു ഗാനം അവതരിപ്പിക്കാൻ കെജിനെ ക്ഷണിച്ചു.
അവിടെ അവരെക്കൂടാതെ നിരവധി സംസ്ഥാന-ദേശീയ ഉദ്യോഗസ്ഥരും 13,000-ത്തോളം ആളുകളും സന്നിഹിതരായിരുന്നു.
2016-ൽ ശാന്തി സംസാരത്തിൽ നിന്നുള്ള "സംസാര" 2015 ഡിസംബറിലെ ലോക സംഗീതത്തിനുള്ള ഗ്ലോബൽ മ്യൂസിക് അവാർഡ് ഗോൾഡ് മെഡൽ - ഇന്ത്യ, കൂടാതെ മികച്ച ഓപ്പൺ/അക്കൗസ്റ്റിക് ഓപ്പൺ വിഭാഗത്തിനുള്ള ഇന്റർനാഷണൽ അക്കോസ്റ്റിക് മ്യൂസിക് അവാർഡുകളും നേടി.
കൂടാതെ 2016 മാർച്ച് 1 ന് അദ്ദേഹം  ജോൺ ലെനൻ ഗാനരചനാ മത്സരത്തിന്റെ വേൾഡ് മ്യൂസിക് വിഭാഗത്തിൽ 2015-ലെ ഫൈനലിസ്റ്റായി തിരഞ്ഞെടുക്കപ്പെട്ടു.
ഭാവിയിൽ ഫാരൽ വില്യംസ് , ഹാൻസ് സിമ്മർ എന്നിവരോടൊപ്പം പ്രവർത്തിക്കാൻ കെജ് താൽപ്പര്യം പ്രകടിപ്പിച്ചു.
ഫാരെൽ വളരെ വൈവിധ്യമാർന്ന കലാകാരനാണെന്ന് അദ്ദേഹം കുറിച്ചു, അദ്ദേഹത്തോടൊപ്പം പ്രവർത്തിക്കുന്നത് വളരെ രസകരമാക്കും എന്നും കുറിച്ചു, കൂടാതെ ഹാൻസ് സിമ്മറിന്റെ സിനിമാ രചനകളിൽ ഇന്ത്യൻ ഘടകങ്ങൾ ഉൾപ്പെടുത്താനും അദ്ദേഹം ആഗ്രഹിക്കുന്നു.
ഭാവിയിൽ ഇന്ത്യൻ ചലച്ചിത്ര സംഗീത സ്‌കോറിംഗുമായി പ്രവർത്തിക്കാൻ താൽപ്പര്യമില്ലെന്നും അദ്ദേഹം സമ്മതിച്ചിട്ടുണ്ട്, എന്നിരുന്നാലും ബോളിവുഡ് സിനിമകളിൽ തന്റെ നിലവിലുള്ള സംഗീത കാറ്റലോഗ് ഉപയോഗിക്കാൻ അദ്ദേഹം തയ്യാറാണ്, കൂടാതെ സ്‌ക്രിപ്റ്റ് വൈകാരികമായി സ്വാധീനിച്ചാൽ മാത്രമേ ഒരു ബോളിവുഡ് സിനിമയ്‌ക്ക് സംഗീതം നൽകൂ എന്നും പറയുന്നു.
അവസരം ലഭിച്ചാൽ കന്നഡ ചലച്ചിത്ര നിർമ്മാതാവ് ഗിരീഷ് കാസറവള്ളിക്കൊപ്പം പ്രവർത്തിക്കാനുള്ള ശക്തമായ താൽപ്പര്യവും കെജ് പ്രകടിപ്പിച്ചു.
രാജ്യത്ത് ഗ്രാമി ജേതാക്കൾ ഇല്ലാത്തതിന് ബോളിവുഡിന്റെയും സിനിമാ സംഗീതത്തിന്റെയും ആധിപത്യമാണ് കാരണമെന്ന് റിക്കി പറയുന്നു.
മൈ എർത്ത് സോങ്സ്
2018-ൽ, കെജ്, പരിസ്ഥിതിയെയും സുസ്ഥിരതയെയും കുറിച്ചുള്ള കുട്ടികൾക്കുള്ള സംഗീതം, മൈ എർത്ത് സോംഗ്സ് പുറത്തിറക്കി.
ഇത് 27 ഗാനങ്ങളുടെ ഒരു കൂട്ടമാണ്, ഓരോ ഗാനവും ഐക്യരാഷ്ട്രസഭയുടെ സുസ്ഥിര വികസന ലക്ഷ്യത്തെ അടിസ്ഥാനമാക്കിയുള്ളതാണ്.
പരിസ്ഥിതി അവബോധം സൃഷ്ടിക്കാനും യുവതലമുറയെ അവരുടെ ജീവിതത്തിലും ചുറ്റുമുള്ള ആളുകളുടെ ജീവിതത്തിലും വ്യക്തമായ പോസിറ്റീവ് സ്വാധീനം ചെലുത്താൻ പ്രചോദിപ്പിക്കാനും ലക്ഷ്യമിടുന്നു.
തികച്ചും വാണിജ്യേതര ആവശ്യങ്ങൾക്കായി കെജ് ഈ ഗാനങ്ങൾ പൊതുസഞ്ചയത്തിൽ പുറത്തിറക്കിയത് ശ്രദ്ധേയമാണ്.
2019 മുതൽ ഇംഗ്ലീഷ് ഭാഷാ സ്കൂൾ പാഠപുസ്തകങ്ങളിൽ ഈ ഗാനങ്ങൾ അവതരിപ്പിക്കാൻ കെജ് മാക്മില്ലൻ പബ്ലിഷേഴ്സുമായി ചേർന്നു.
ലോകമെമ്പാടുമുള്ള കുട്ടികളിലേക്ക് ഈ ഗാനങ്ങൾ പ്രചരിപ്പിക്കുന്നതിനായി അദ്ദേഹം യുനിസെഫുമായി സഹകരിച്ചു, കൂടാതെ വിവിധ ഇന്ത്യൻ, ആഗോള ഭാഷകളിലേക്ക് അവ വിവർത്തനം ചെയ്യുന്നതിൽ പ്രവർത്തിക്കുന്നു.
2019 മെയ് 2-ന് ജർമ്മനിയിലെ ബോണിൽ നടന്ന യുഎൻ എസ്‌ഡിജി ആക്ഷൻ അവാർഡിൽ മൈ എർത്ത് സോങ്സ് അതിന്റെ വ്യാപനത്തിനും സ്വാധീനത്തിനും ആദരിക്കപ്പെട്ടു.
യുഎൻ എസ്‌ഡിജി ആക്ഷൻ അവാർഡുകൾ മികച്ച നേട്ടങ്ങളും സുസ്ഥിര വികസന ലക്ഷ്യങ്ങളിലെ പ്രവർത്തനം പ്രോത്സാഹിപ്പിക്കുന്നതിനുള്ള നൂതന ശ്രമങ്ങളും അംഗീകരിക്കുന്നു.
പൈറസി വിരുദ്ധ പ്രവർത്തനം
ഇന്ത്യയിൽ ശക്തമായ പൈറസി വിരുദ്ധ നിയമങ്ങൾക്കുവേണ്ടി വാദിക്കുന്ന ആളാണ് കെജ്.
ബൗദ്ധിക സ്വത്തവകാശത്തിന്റെ സംരക്ഷണത്തിനായി വളരെ കുറച്ച് മാത്രമേ ചെയ്യുന്നുള്ളൂവെന്നും സംഗീതത്തിന്റെയും സിനിമകളുടെയും നിയമവിരുദ്ധമായ ഡൗൺലോഡ് വ്യാപകമായതോടെ മികച്ച പ്രൊജക്റ്റ് ആർട്ടിസ്റ്റുകളുടെ ആവശ്യം ശക്തമാണെന്നും അദ്ദേഹം പ്രസ്താവിച്ചു.
വിൻഡ്സ് ഓഫ് സംസാര
അദ്ദേഹത്തിന്റെ 14-ാമത്തെ സ്റ്റുഡിയോ ആൽബം ദക്ഷിണാഫ്രിക്കൻ ഫ്ലൂട്ടിസ്റ്റ് വൂട്ടർ കെല്ലർമാനുമായി സഹകരിച്ച് നിർമ്മിച്ചതും ആയ വിൻഡ്‌സ് ഓഫ് സംസാര ആണ്.
ഇതിനായി കെജും വൂട്ടർ കെല്ലർമാനും മഹാത്മാഗാന്ധിയെയും നെൽസൺ മണ്ടേലയെയും കൂടുതൽ അറിഞ്ഞു.
റോളിംഗ് സ്റ്റോൺ മാസികയ്ക്ക് നൽകിയ അഭിമുഖത്തിൽ, മണ്ടേലയ്ക്ക് ഗാന്ധിജിയോടുള്ള ആരാധനയും ഗാന്ധിജിയുടെ ദക്ഷിണാഫ്രിക്കയിലെ വർഷങ്ങളും കണക്കിലെടുക്കുമ്പോൾ, അത് രസകരമായ ഒരു സാംസ്കാരിക സഹകരണത്തിന് കാരണമാകുമെന്ന് ഇരുവരും വിശ്വസിച്ചിരുന്നുവെന്ന് കെജ് കുറിച്ചു.
തുടക്കത്തിൽ റെക്കോർഡുചെയ്‌ത രണ്ട് ഭാഗങ്ങൾ പിന്നീട് നിരവധി റെക്കോർഡിംഗുകളായി പരിണമിച്ചു, ഒടുവിൽ അത് പൂർണ്ണ ആൽബമായി.
ആൽബത്തിൽ 50-ഓളം വാദ്യോപകരണങ്ങളും 120 വാദ്യ കലാകരന്മാരും ഉണ്ടായിരുന്നു.
ആൽബത്തിന്റെ പേരിലുള്ള 'സംസാരം' എന്നതിന് നമുക്ക് ചുറ്റുമുള്ള ലോകം, നമ്മുടെ ഉള്ളിലെ ലോകം, കുടുംബം, ആദർശങ്ങൾ മുതലായ നിരവധി അർത്ഥങ്ങളുണ്ട്.
ആൽബത്തിന്റെ ഓടക്കുഴൽ അടിസ്ഥാനമാക്കിയുള്ള ശൈലി കാരണം വിൻഡ്‌സ് തിരഞ്ഞെടുത്തു.
2014 ഓഗസ്റ്റിൽ യു.എസ്. ബിൽബോർഡ് ന്യൂ ഏജ് ആൽബങ്ങളുടെ ചാർട്ടിൽ ഒന്നാം സ്ഥാനത്തെത്തിയ ആൽബം, ഇന്ത്യൻ വംശജനായ ഒരാളുടെ ആദ്യത്തേതാണ് 2014 ലെ ZMR ടോപ്പ് 100 എയർപ്ലേ ചാർട്ടിൽ 3 ആം സ്ഥാനവും നേടി.
2014 ഡിസംബർ 5-ന് കെജിനെയും കെല്ലർമാനെയും മികച്ച ന്യൂ ഏജ് ആൽബം വിഭാഗത്തിൽ ഗ്രാമി അവാർഡിന് നോമിനികളായി പ്രഖ്യാപിച്ചു.
ഗ്രാമി ജേതാവായ ജാപ്പനീസ് കലാകാരൻ കിറ്റാരോയുടെ സിംഫണി ലൈവ് ഇൻ ഇസ്താംബൂളായിരുന്നു അവാർഡിനുള്ള ഏറ്റവും ശക്തമായ മത്സരാർത്ഥി, എന്നാൽ ഇരുവരും ഒടുവിൽ 2015 ഫെബ്രുവരി ന് അവാർഡ് നേടി.
ഇന്ത്യയിലെ ചലച്ചിത്ര ഇതര സംഗീതസംവിധായകർക്ക് പുരസ്‌കാരം സമർപ്പിക്കുന്നതായി കെജ് പറഞ്ഞു.
ശ്രദ്ധേയമായ തത്സമയ പ്രകടനങ്ങൾ
ന്യൂ ഓർലിയാൻസിൽ നടന്ന 11-ാമത് ZMR വാർഷിക സംഗീത അവാർഡുകളുടെയും ഗാല ആഘോഷത്തിന്റെയും ഭാഗമായി ഒരാഴ്ച നീണ്ടുനിന്ന ആഘോഷങ്ങളിൽ കെജ് ഒരു ഫീച്ചർ ചെയ്ത കലാകാരനായിരുന്നു, കൂടാതെ ZMR മ്യൂസിക് അവാർഡ് കൺസേർട്ടിന്റെ ഭാഗമായും അദ്ദേഹം പരിപാടി അവതരിപ്പിച്ചു.
2015-ൽ പാരീസിൽ നടന്ന ഐക്യരാഷ്ട്രസഭയുടെ കാലാവസ്ഥാ വ്യതിയാന സമ്മേളനമായ COP21-ൽ ശാന്തി സംസാര അവതരിപ്പിച്ചതിന് ശേഷം, 2015 ഡിസംബർ 23-ന് ഇന്ത്യയിലെ ബാംഗ്ലൂരിൽ നടന്ന ഇന്ത്യയിലെ ബാംഗ്ലൂരിലെ ചരിത്രപ്രസിദ്ധമായ ബിഷപ്പ് കോട്ടൺ ബോയ്സ് സ്കൂളിന്റെ സെക്വിസെന്റണിയലിന്റെ ഭാഗമായി ഇന്ത്യൻ രാഷ്ട്രപതി പ്രണബ് മുഖർജിക്ക് വേണ്ടി ഒരു പ്രത്യേക പ്രകടനം നടത്താൻ കെജിനെ ക്ഷണിച്ചു.
2016 ജൂലൈ 8 ന്, പ്രധാനമന്ത്രി നരേന്ദ്ര മോദിയുടെ ദക്ഷിണാഫ്രിക്കൻ സന്ദർശന വേളയിൽ, കെജ് ജോഹന്നാസ്ബർഗിലേക്ക് പോയി, അവിടെ ഇന്ത്യൻ പ്രധാനമന്ത്രിക്ക് വേണ്ടി ഗ്രാമി അവാർഡ് നേടിയ വിൻഡ്‌സ് ഓഫ് സംസാര ആൽബത്തിലെ "മഹാത്മ" വൂട്ടർ കെല്ലർമാനോടൊപ്പം ചേർന്ന് അവതരിപ്പിച്ചു.
2016 ജൂലൈ 17 -ന് യുഎൻ പൊതുസഭയിൽ കെജ് പരിപാടി അവതരിപ്പിച്ചു.
അദ്ദേഹത്തോടൊപ്പം ഗായകൻ, പെർഫോമൻസ് ആർട്ടിസ്റ്റ്, കമ്പോസർ, മാനുഷിക പ്രവർത്തകൻ എന്നീ നിലകളിൽ അറിയപ്പെടുന്ന സൂസൻ ഡെയ്ഹിം, സംഗീതസംവിധായകൻ മൾട്ടി-ഇൻസ്ട്രുമെന്റലിസ്റ്റ് എന്നീ നിലകളിൽ പ്രസ്തനായ പ്രേമിക് റസ്സൽ ടബ്സ്, കീബോർഡിസ്റ്റ് ലോണി പാർക്ക് എന്നിവരും ഉണ്ടായിരുന്നു.
2016 ജൂലൈ 23 ന് ബാംഗ്ലൂർ കൊട്ടാരത്തിൽ കെജ് ഗാല ശാന്തി സംസാര ലൈവ് അവതരിപ്പിച്ചു.
വിശ്വ മോഹൻ ഭട്ട് ഉൾപ്പെടെ നിരവധി കലാകാരന്മാർ കച്ചേരിയിൽ പങ്കെടുത്തു.
2017 മെയ് 17 ന് അന്നത്തെ യുഎൻ ജനറൽ അസംബ്ലിയുടെ പ്രസിഡന്റായിരുന്ന പീറ്റർ തോംസണിന്റെ വ്യക്തിപരമായ ക്ഷണപ്രകാരം കെജ് രണ്ടാം തവണ യുഎൻ ജനറൽ അസംബ്ലിയിൽ ശാന്തി സംസാര ആൽബത്തിൽ നിന്ന് സംഗീതം അവതരിപ്പിച്ചു.
യുഎൻ വിമനെ സഹായിക്കുന്നതിനായി, ബാല വധുക്കൾ ഇല്ലാതാക്കുന്നതിനായി കേജ്, തന്റെ ശാന്തി സംസാര സംഘത്തോടൊപ്പം, കാനഡയിലെ ലാംഗ്ലിയിൽ പരിപാടി അവതരിപ്പിച്ചു.
2017 ഒക്ടോബർ 6-ന്, ബംഗളൂരുവിലെ ചരിത്രപ്രസിദ്ധമായ വിധാന സൗധയിൽ എട്ട് രാജ്യങ്ങളിൽ നിന്നുള്ള 200-ലധികം സംഗീതജ്ഞരുടെ സംഘത്തോടൊപ്പം കെജ് ഒരു പ്രകടനത്തിന് നേതൃത്വം നൽകി.
നിയമസഭാംഗങ്ങൾ, മന്ത്രിമാർ, ഉദ്യോഗസ്ഥർ, സമൂഹത്തിൽ മാറ്റമുണ്ടാക്കുന്നവർ എന്നിവർ പങ്കെടുത്തു.
ദ്വീപ് രാഷ്ട്രമായ കിരിബത്തിയുടെ പ്രസിഡന്റ് അനോട്ടെ ടോംഗും അവിടെ സന്നിഹിതനായിരുന്നു.
ലോകത്തെ വിവിധ ഭാഗങ്ങളിൽ നിന്നുള്ള സംഗീതജ്ഞരുടെ സംഘത്തോടൊപ്പം ന്യൂയോർക്കിലെ ടൈംസ് സ്ക്വയറിൽ 2018 ലെ റൗണ്ട്ഗ്ലാസ് മ്യൂസിക് അവാർഡിൽ കെജ് പ്രകടനം നടത്തി.
ചടങ്ങിൽ റിംഗോ സ്റ്റാർ, ബിടി, റോണി കോക്സ് എന്നിവരെ ആദരിച്ചു.
ജൂണിൽ, ആഗോള പരിസ്ഥിതി ദിനാചരണത്തിന്റെ ഭാഗമായി കെജ് ന്യൂഡൽഹിയിൽ രണ്ട് പരിപാടികൾ അവതരിപ്പിച്ചു.
ഇന്ത്യൻ പ്രധാനമന്ത്രി നരേന്ദ്ര മോദി , ഇന്ത്യൻ പരിസ്ഥിതി മന്ത്രിമാർ , യുഎൻ പരിസ്ഥിതി പദ്ധതിയുടെ നിലവിലെ എക്‌സിക്യൂട്ടീവ് ഡയറക്ടർ എറിക് സോൾഹൈം, ലോകമെമ്പാടുമുള്ള മറ്റ് ഉന്നത വ്യക്തികൾ എന്നിവരുടെ സ്വകാര്യ സദസ്സിനു വേണ്ടിയായിരുന്നു ആദ്യ പരിപാടി.
ചരിത്രപ്രസിദ്ധമായ ഇന്ത്യാ ഗേറ്റിന് മുന്നിൽ ആയിരക്കണക്കിന് ആളുകൾക്ക് ആയി രണ്ടാമത്തെ പരിപാടി അവതരിപ്പിച്ചു.
2018 മെയ് മാസത്തിൽ ഹൗസ് ഓഫ് കോമൺസ് ഓഫ് കാനഡ ആദരിച്ച ശേഷം, സറേയിലെ സൈമൺ ഫ്രേസർ യൂണിവേഴ്സിറ്റിയിലും സറേ ഫ്യൂഷൻ ഫെസ്റ്റിവലിലും റിക്കി 2 പരിപാടികൾ അവതരിപ്പിച്ചു.
2018 ഓഗസ്റ്റിൽ, ഇന്ത്യൻ സ്വാതന്ത്ര്യ ദിനാഘോഷത്തോടനുബന്ധിച്ച് ബോണ്ടഡ് ലേബർ എന്ന ക്രൂരമായ സമ്പ്രദായം ഉയർത്തിക്കാട്ടിക്കൊണ്ട് കെജ് ഇന്റർനാഷണൽ ജസ്റ്റിസ് മിഷനുമായി സഹകരിച്ച് ബംഗളൂരുവിൽ പരിപാടി നടത്തി.
ഈ പരിപാടിയിൽ അതിജീവിച്ച നിരവധി ആളുകളുമായി അദ്ദേഹം സംഗീതപരമായി സഹകരിച്ചു.
2018 ഒക്ടോബറിൽ, കെജ് ഇന്ത്യൻ രാഷ്ട്രപതിക്ക് വേണ്ടി പ്രകടനം നടത്തി - ശ്രീ രാം നാഥ് കോവിന്ദ് , ഉത്തർപ്രദേശ് മുഖ്യമന്ത്രി - യോഗി ആദിത്യനാഥ് , ശാസ്ത്ര സാങ്കേതിക മന്ത്രാലയം, പരിസ്ഥിതി, വനം, കാലാവസ്ഥാ വ്യതിയാന മന്ത്രാലയം, ഭൗമ മന്ത്രാലയം എന്നിവയുടെ ചുമതലയുള്ള മന്ത്രി.
- ഡോ ഹർഷ് വർദ്ധൻ , കൂടാതെ ഇന്ത്യൻ ഇന്റർനാഷണൽ സയൻസ് ഫെസ്റ്റിവലിന്റെ ഭാഗമായി ഇന്ത്യൻ ഗവൺമെന്റിന്റെ മറ്റ് നിരവധി പ്രമുഖർ സന്നിഹിതരായിരുന്നു.
രാജസ്ഥാനിലെ മൗണ്ട് അബുവിലുള്ള ബ്രഹ്മ കുമാരികളുടെ ആത്മീയ ആസ്ഥാനത്ത് 10,000 ത്തിലധികം ബ്രഹ്മാ കുമാറികൾക്ക് കെജ് പരിപാടി നടത്തി.
ഇതിനെത്തുടർന്ന്, ജവഹർലാൽ നെഹ്‌റു ഇൻഡോർ സ്റ്റേഡിയത്തിൽ വലിയ തോതിലുള്ള പ്രകടനത്തോടെ ചിന്മയ വിദ്യാലയ വിദ്യാഭ്യാസ സ്ഥാപനങ്ങളുടെ 50-ാം വാർഷികം അനുസ്മരിക്കാൻ അദ്ദേഹം ചെന്നൈയിലേക്ക് പോയി.
അടുത്ത ആഴ്ച, മൈസൂർ രാജ്ഞിക്കും 20,000-ത്തിലധികം ആളുകൾക്കും അവരുടെ വാർഷിക ദസറ ആഘോഷങ്ങളുടെ ഭാഗമായി ചരിത്രപരമായ മൈസൂർ കൊട്ടാരത്തിൽ അദ്ദേഹം സംഗീതം അവതരിപ്പിച്ചു.
ഒക്‌ടോബർ 31-ന്, സ്വിറ്റ്‌സർലൻഡിലെ ജനീവയിലെ ഐക്യരാഷ്ട്രസഭയുടെ ചരിത്രപ്രസിദ്ധമായ പലൈസ് ഡെസ് നേഷൻസ് ആസ്ഥാനത്ത് ആദ്യത്തെ ആഗോള വായു മലിനീകരണ സമ്മേളനത്തിനായി സംഗീതം അവതരിപ്പിക്കാൻ ലോകാരോഗ്യ സംഘടന (WHO) കെജിനെ ക്ഷണിച്ചു.
ഈ പ്രകടനത്തിൽ വായു മലിനീകരണത്തിന്റെ അപകടങ്ങളെ ഉയർത്തിക്കാട്ടുന്ന നിരവധി പുതിയ കോമ്പോസിഷനുകൾ അദ്ദേഹം അവതരിപ്പിച്ചു.
ലോക നേതാക്കൾ, വിവിധ യുഎൻ ഏജൻസികളുടെ തലവൻമാർ, ലോകമെമ്പാടുമുള്ള മറ്റ് നിരവധി പ്രമുഖർ എന്നിവരടങ്ങുന്നതായിരുന്നു സദസ്സ്.